**Z á p i s n i c a**

**z XXVII. zasadnutia Obecného zastupiteľstva Nemce,**

**konaného dňa 02. decembra 2014 v Nemciach.**

Prítomní poslanci podľa prezenčnej listiny

**Návrhová komisia:** Ing. Ján Slovák

Alena Samuelčíková

Eva Tóthová

**Overovatelia zápisu:** Libuša Riečanová

Andrea Verešová

**Zapisovateľ** : Mgr. Danka Bugáňová

**Program:**

1. **1. Otvorenie, schválenie programu**
2. **2. Voľba návrhovej komisie, určenie overovateľov zápisnice a zapisovateľa OZ.**
3. **3. Kontrola uznesení z rokovania OZ zo dňa 30.10.2014**
4. **4. Výstavba nájomných obecných bytov – schválenie investičného zámeru**
5. **5. Zmena rozpočtu – Rozpočtové opatrenie č. 4/2014**
6. **6. Rôzne**
7. **K bodu č. 1. Otvorenie, schválenie programu.**
8. Starosta obce otvoril rokovanie OZ a privítal prítomných poslancov a občanov. Predložil návrh programu rokovania s tým**,** aby bod 5 bolprerokovaný pod bodom 4 a zmena rozpočtu – Rozpočtové opatrenie č. 4/2014 ako bod 5 rokovania OZ. Poslanci súhlasili so zmenou a následne program rokovania jednomyseľne schválili.
9. **K bodu č. 2. Voľba návrhovej komisie, určenie overovateľov zápisnice a zapisovateľa**
10. **OZ.**
11. Do návrhovej komisie boli zvolení poslanci Ing. Ján Slovák, Alena Samuelčíková a Eva Tóthová. Za overovateľov zápisnice boli určení Libuša Riečanová a Andrea Verešová a za zapisovateľa zápisu bola poverená Mgr. Danka Bugáňová.
12. **K bodu č. 3. Kontrola uznesení z rokovania OZ zo dňa 30.10.2014.**

Obecné zastupiteľstvo prehodnotilo plnenie uznesení pričom konštatovalo, že uznesenie č. 282,283/2014 sú splnené ako aj uznesenia č. 299-308/2014 a uznesenie č. 310 – 315/2014. Uznesenie č. 309/2014 je v priebehu plnenia / inventarizácia majetku obce/.

1. **K bodu č. 4. Výstavba nájomných obecných bytov – schválenie investičného zámeru.**

Starosta obce predložil možnosť výstavby bytov v rámci rekonštrukcie administratívnej budovy bývalého závodu SMD, kde by sa vytvorilo 22 nájomných bytov pre mladých ľudí obce s tým, že tieto by vybudoval súkromný investor, ktorý vlastní uvedené priestory. Hovoril aj o možnosti spôsobu financovania realizácie kúpy sociálnej budovy, ktoré môžeme financovať zo štátu ŠFRB. Požiadal zástupcu firmy HMB-invest, aby bližšie informoval poslancov o pripravovanej rekonštrukcii budovy na sociálne byty.

V diskusii poslankyňa Bugáňová sa opýtala, aký je záujem o nájomné byty, ako zabrániť asociálom nasťahovaním do obce a že by bolo lepšie zriadiť stacionár pre starých občanov. Pán Maruška odpovedal, že všetky problémy sa dajú riešiť a v sociálnych bytoch môžu bývať aj starší občania ale prostriedky na výstavbu stacionára sa môžu získať len z fondov EÚ a to je dosť náročné, nakoľko obec má len 1182 obyvateľov. Podľa skúseností vie, že prostriedky sa prideľujú na výstavbu stacionára obciam resp. mestám s ďaleko vyšším počtom obyvateľov. Zároveň na otázku, že nie sú zatiaľ žiadne žiadosti o nájomné byty je treba urobiť prieskum a podľa záujmu má možnosť obec sa rozhodnúť, či bude riešiť sociálne byty pre občanov. Prednosť budú mať obyvatelia obce, všetko si stanoví obec vo svojom VZN. Doba splácania úveru je 40 rokov.

Na otázku p. Chalupeka, či nie je možné riešiť byty s nižším štandardom uviedol, že v bytovej jednotke na varenie stačí dvojplatnička, nemusí byť centrálne kúrenie ani vybavenie ako si vyžadujú byty s vyšším štandardom.

Pán Gregor poukázal, či je vhodný termín na schvaľovanie, keď bude nové zastupiteľstvo. Budova je pri bývalom priemyselnom parku, kde sa zriadi zeleň, parkoviská. Naproti sa vykupujú priestory na rodinné domy, koľko je žiadostí na výstavbu, že občania kupujú staré domy, ktoré sa prerábajú, či bude záujem ? Pán Maruška uviedol, že pokiaľ poslanci nechcú hlasovať, môže sa hlasovanie odložiť. Výmera na výstavbu a okolité priestory je cca 4 000 m2, kde bude vybudované parkovisko, zeleň a ďalšie veci súvisiace s bývaním v nájomných bytoch.

Pán Bugáň – bytový dom je tesne pri hale, čo ak tam bude nejaká výroba nie je to vhodné bývanie. Spraviť projekt – prenajímať iným spôsobom ako nájomné byty. Koľko by stál m2 ?

Byty nové stoja zhruba 680 m2. Pán Maruška – hala nemá okná orientované na budovu, kde sa budú realizovať nájomné byty. Je tam dosť priestoru, ktorý sa ochráni zeleňou. Treba sa občanov opýtať, či majú záujem o nájomné byty a potom bude obec postupovať v schvaľovaní ďalších uznesení. Štát vytvoril v dobrej viere podmienky pre realizáciu nájomných bytov, aby pomohol obciam a občanom.

Pán Kostiviar - sme za to, aby sa obec rozvíjala, treba dať na internet a urobiť prieskum, aký je záujem o nájomné byty.

Pani Kohútová – zámer je dobrý, záujem o nájomné byty bude. Bola tam priemyselná zóna, či tam nebude hluk ? V nepredanej hale ešte nevieme, čo tam bude. Zeleňou sa to úplne neodhluční.

Pán Caban sa opýtal, či sa počíta s ihriskom pre deti. Pán Maruška - áno pri bytovke sa počíta s vybudovaním ihriska pre deti, ako aj s dostatočným počtom parkovacích miest.

Pani Géciová – v nájomných bytoch, aby boli obyvatelia Nemiec, ak bude záujem a potom sa obec rozhodne o ďalšom postupe.

Pán Slovák – čo sa týka podmienok bývalého priemyselného parku, dá sa to vyriešiť. Ak sa jedná len o investičný zámer navrhol uznesenie schváliť.

Poslanci po vecnej rozprave schválili :

1/ investičný zámer kúpy

1. sociálnej budovy so súpisným číslom 300, postavenej na parcele registra „C“ parc. č. 445/51, zastavané plochy a nádvoria, o výmere 579 m2 (ďalej len „sociálna budova“). Právny vzťah k sociálnej budove je zapísaný na LV č. 968, katastrálne územie Nemce, okres Banská Bystrica, obec Nemce,
2. 22nájomných bytov v bežnom štandarde, ktoré sa budú nachádzať v sociálnej budove
3. k  bytom prislúchajúcich spoluvlastníckych podielov na spoločných častiach a spoločných zariadeniach sociálnej budovy a príslušenstva sociálnej budovy,

2/ spôsob financovania realizácie kúpy sociálnej budovy, obecných nájomných bytov a technickej vybavenosti k bytom tak, že 40% z obstarávacích nákladov na financovanie kúpy sociálnej budovy a bytov bude financovaných z dotácie Ministerstva dopravy, výstavby a regionálneho rozvoja Slovenskej republiky v zmysle zákona č. 443/2010 Z. z. o dotáciách na rozvoj bývania a o sociálnom bývaní a 60% z obstarávacích nákladov na financovanie kúpy sociálnej budovy a bytov bude financovaných z prostriedkov, ktoré získa obec od Štátneho fondu rozvoja bývania formou úveru alebo nenávratného príspevku v zmysle zákona č. 150/2013 Z. z. o Štátnom fonde rozvoja bývania,

1. **K bodu č. 5. Zmena rozpočtu – Rozpočtové opatrenie č. 4/2014.**

Starosta obce predložil návrh na zmenu rozpočtu – Rozpočtové opatrenie č. 4/2014. Materiál k uvedenej problematike obdržali poslanci písomne. Doporučil na základe žiadosti Materskej školy, aby bolo zahrnuté do rozpočtového opatrenia navýšenie finančných prostriedkov pre Materskú školu oproti schválenému rozpočtu vo výške 1 900 Euro. Poslanci zmenu rozpočtu – Rozpočtové opatrenie č. 4/2014 jednomyseľne schválili.

Poslanci ďalej schválili úpravu rozpočtu obce na novú funkčnú klasifikáciu danú Vyhláškou ŠÚ SR č. 257/2014, ktorá nadobúda účinnosť od 1.1.2015 pričom sa nemenia príjmy a výdavky rozpočtu a uznesením č. 322/2014 schválili starostovi obce možnosť presunu položiek a podpoložiek v rámci funkčnej klasifikácie v rozpočte obce Nemce na rok 2015.

2. **K bodu č. 6. Rôzne.**

Starosta obce predložil poslancom žiadosť o preplatenie nevyčerpanej dovolenky za rok 2014. Poslanci skonštatovali, že p. Dušanovi Mydlovi, starostovi obce Nemce zostáva nevyčerpaná dovolenka, ktorú si nemohol vyčerpať ani do konca roku 2014, pretože zabezpečoval neodkladné úlohy súvisiace s výkonom samosprávnosti pôsobenia obce a výkonu prenesenej pôsobnosti štátnej správy a z dôvodu skončenia kalendárneho roka 2014. Počet dní nevyčerpanej dovolenky sa určí k 15.12.2014.

Obecné zastupiteľstvo rozhodlo v zmysle paragrafu 25 ods. 2 zákona č. 253/94 Zb. o právnom postavení a platových pomerov starostov obcí a primátorov miest v znení neskorších predpisov poskytnúť p. Dušanovi Mydlovi, starostovi obce náhradu platu z nevyčerpanej dovolenky v počte dní zistených k 15.12.2014.

Nakoľko program rokovania bol vyčerpaný a nebolo ďalších pripomienok, starosta obce prítomným poďakoval za účasť a rokovanie OZ ukončil.

Zapísala: Mgr. Danka Bugáňová

Overovatelia zápisu:

Libuša Riečanová ...................................................

Andrea Verešová ...................................................